|  |
| --- |
| **Област стручног усавршавања: Друштвене делатности у локалној самоуправи**  |
| **Назив програма обуке**  |
| * **УНАПРЕЂEЊЕ РАДА ИНТЕРРЕСОРНЕ КОМИСИЈЕ У ЈЛС**
 |
| **Шифра програма**  |
| 2021-07-1102  |
| **Циљна група**  |
| Функционери, руководиоци и запослени у јединицама локалне самоуправе и градским општинама, који раде на пословима образовања, социјалне заштите и здравља и чланови и координатори интерресорних комисија. |
| **Сврха програма**  |
| *Интерресорне комисије за процену потреба за додатном образовном, здравственом и социјалном подршком детету, ученику и одраслом* (ИРК), које формира ЈЛС као интерресорна тела на локалу, постоје од 2010. године. Начин формирања ИРК-а, процедуре у раду које примењују, процена потреба за додатном подршком и начин остваривања додатне подршке из три система захтевају континуирано стручно усавршавање свих актера у процесу процене и обезбеђивање потребних мера подршке. Такође, измене Закона о основама система образовања и васпитања и усвајање новог Правилника о пружању додатне образовне, здравствене и социјалне подршке детету, ученику и одраслом, захтевају боље информисање чланова ИРК-a и запослених у ЈЛС који са њима сарађују и одговорни су за координацију рада овог тела - остваривање мера подршке, као и њихово оснаживање за примену и праћење нових прописа.  |
| **Циљ реализације програма**  |
| Јачање компетенција чланова интерресорне комисије и других запослених у ЈЛС који су задужени за планирање, спровођење, финансирање и праћење услуга и мера образовне, здравствене и социјалне подршке деци и ученицима, као и унапређење локалних механизама за пружање додатне подршке деци, ученицима и одраслима.  |
| **Очекивани ефекти у подизању нивоа знања и вештина полазника**  |
| По завршетку тренинга, полазник: * Познаје актуелне прописе у области инклузивног образовања и социјалне инклузије;
* Разуме концепт инклузивног образовања и социјалне инклузије;
* Упознат је са социјалним моделом укључивања особа са сметњама у развоју и инвалидитетом у живот заједнице;
* Познаје улоге и одговорности различитих актера у процесу имплементације додатне подршке детету и ученику и примењује прописне процедуре;
 |

* Разликује различите групе мера (мере које се реализују на основу мишљења ИРК-а; препоручене мере додатне подршке; мере о којима ИРК информише кориснике);
* Врши правилну процену потреба за пружањем додатне образовне, здравствене и социјалне подршке детету, ученику и одраслом;
* Познаје и правилно примењује процедуре за доношење Мишљења ИРК-а;
* Познаје садржај збирке података о раду ИРК-а и збирке података о корисницима и начин извештавања о раду ИРК-а;
* Oспособљен је да даје предлоге за унапређење процедура и мера које даје ИРК.

|  |
| --- |
|  |

|  |
| --- |
|  |
| **Опис програма и тематских целина**  |
|  Правни оквир у области инклузивног образовања и социјалне инклузије; Међународни и домаћи концепт инклузивног образовања и социјалне инклузије; Социјални модел укључивања особа са сметњама у развоју и инвалидитетом у живот заједнице; Мапирање ресурса за пружање додатне подршке на нивоу локалне заједнице-улога и одговорност различитих актера у процесу пружања додатне подршке детету, ученику и одраслом; Мере додатне подршке у надлежности ИРК: мере које се реализују на основу мишљења ИРК-а; препоручене мере додатне подршке; мере о којима ИРК информише кориснике; Елементи процене потреба за пружањем додатне образовне, здравствене и социјалне подршке детету, ученику и одраслом; Процедуре за доношење Мишљења ИРК; Радионица: Процена потреба за додатном подршком детету,ученику и одраслом; Збирке података и извештавање ИРК; Препоруке за унапређивање процедура и имплементације мера које даје ИРК.  |
| **Облици, методе и технике реализације програма**  |
| Организациони облик: тренинг Методе и технике: предавање, радионица, студија случаја, дискусија  |
| **Носиоци реализације**  |
| По правилу, акредитовани реализатор/и и спроводиоци за област стручног усавршавања Друштвене делатности у локалној самоуправи уписан/и у Сталну листу предавача и других реализатора обука коју води Национална академија за јавну управу.  |
| **Трајање програма**  |
| Два дана (12 сати).  |
| **Време потребно за припрему програма**  |
| Време потребно за припрему прве обуке предавачима рачуна се у износу половине трајања обуке (6 сати), у складу са Уредбом о акредитацији, начину ангажовања и накнадама реализатора и спроводилаца програма стручног усавршавања у јавној управи.  |
| **Планиран број корисника који одговара циљу програма**  |
| Од 10 до 20 полазника.  |
| **Пројекција трошкова**  |
| У складу са Уредбом о акредитацији, начину ангажовања и накнадама реализатора и спроводилаца програма стручног усавршавања у јавној управи, реализатору за реализацију прве обуке припада накнада за припрему прве обуке, извођење обуке и припрему тестова и спровођење тестирања, у нето износу од: 32.400 РСД. За реализацију сваке наредне обуке реализатору припада накнада за извођење обуке и спровођење тестирања, у нето износу од: 21.600 РСД.  |
| **Начин вредновања**  |
| Није планирана провера знања.  |
| **Начин верификације учешћа**  |
| Потврда о учешћу у програму.  |

|  |
| --- |
|  |